ලාංකීය සිනමා රසවතුන්, <strong>ජනවාරි 30 වැනිදා</strong> වෙනකල් ඉවසිල්ලක් නැතුව දින ගණිමින් පසුවන බව අපි දන්නවා.

ඊට එකම හේතුව, <strong>'රාණි'</strong> ඔබේ ඇස් ඉස්සරහ ජීවමාන වන ඒ අපූරු දවස ජනවාරි 30 වීම නිසාවෙන්.

'රාණි' එක්ක ඔබ හමුවට එන්න නියමිත චරිත ගැන, මේ වෙද්දිත් ඔබ දැනුවත්.

<strong>'සජිත අනුත්තර'</strong> ඉන් එක් සුවිශේෂී චරිතයක්.

සජිත ගැන බොහෝදෙනාට තියෙන කියවීම තමයි, <em><strong>'ජැක්සන් ඇන්තනීව දකින්නෙ සජිතගෙන්'</strong> </em>කියන කාරණාව.

ඉතින් ඒ විදියට සජිතව දකින රසික සමූහයා, බලාපොරොත්තු සහගතව පසුවනවා 'රාණි' එක්ක ඔහු කොහොමද එළියට එන්නෙ කියලා දැකබලා ගන්න.

ඒ ගැන පූර්ව අදහස් දැක්වීම් සහිත සටහන් එහෙමත්, සෑහෙන්න ලියවෙනවා දකින්න ලැබෙනවා.

<img class="aligncenter  wp-image-9785" src="https://monara.com/wp-content/uploads/2025/01/474852414_575940638611729_7292234799634047906_n.jpg" alt="" width="563" height="704" />

එයාකාරයෙන් රාණි ඔබ වෙත ගෙන එන, සම්මානනීය චිත්‍රපට අධ්‍යක්ෂ අසෝක හඳගමයන් සිය මුහුණු පොතෙහි තබන ලද සටහනකි මේ.....

<em><strong>''ජැක්සන් ඇන්තනි මගේ මිත්‍රයෙක්. ඔහු බහු කෞශල්‍යයෙන් පිරි ශිල්පියෙක්. ගීත ගයන්න, වයන්න, නටන්න, රඟන්න එක වගේ දක්ෂයෙක්.</strong></em>

<em><strong>ඒ වගේම සිංහල භාෂාව පිළිබඳව, ඉතිහාසය පිළිබඳව ප්‍රාමාණික දැනුමක් ඇත්තෙක්. </strong></em>
<em><strong>සිනමා/ නාට්‍ය අධ්‍යක්ෂවරයෙක්. පිටපත් රචකයෙක්. ඒත් කවදාවත් මං ජැක්සන් ව චිත්‍රපටයකට හෝ නාට්‍යයකට සම්බන්ධ කරගන්න හිතුවේ නැහැ. </strong></em>
<em><strong>මගේ චිත්‍රපටියක්/නාට්‍යයක් මුල් දවස්වලම නරඹා ඒ පිළිබඳව අදහස් බෙදා හදා ගන්න ඔහු පුරුදුවෙලා හිටියා. ඔහුගේ හදිසි අභාවය මට මහත් කම්පනයක් ගෙන ආවේ ඒ නිසයි. </strong></em>
<em><strong>සජිත ඇන්තනි, ජැක්සන් ගේ පුතා දවසක් අපේ ගෙදර ආවා. අසනීප වුණු මාව බලන්න. (එතකොට එයාගේ තාත්තා අසනීප වෙලා ඉස්පිරිතාලෙ). තව යාළුවො කට්ටියකුත් හිටියා. </strong></em>
<em><strong>අපි බොහෝ රෑ වෙනකම් කතාබහ කර කර හිටියා. සජිත සභාවක ඉන්නකොට මුළු සභාවේම අවධානය එයා වෙතට ගන්න දක්ෂයි. ඔහුට කියන්න බොහෝ කතා තියෙනවා. </strong></em>
<em><strong>ඔහු කතා කියනවා. අපි අහගෙන ඉන්නවා. ජැක්සන් තරුණ කාලේ (ඔහුගේ රංගන දස්කම් දැක ඇති අපට) ඒ හා සමානම රංගන හැකියාවක් ඇති තරුණයෙක් සජිත. </strong></em>
<em><strong>ජැක්සන්ව චිත්‍රපටියකට ගන්න නොහිතපු මම මගේ අදහස වෙනස් කරගත්තා. සජිතට මං ආරාධනා කළා රාණි චිත්‍රපටයේ චරිතයක් කරන්න. ඒක ලොකු චරිතයක් නෙවෙයි උනාට වැදගත් චරිතයක්. ඔහු ඒ ආරාධනාව බොහොම නිහතමානීව පිළිගත්තා.</strong></em>

<em><strong>රාණි චිත්‍රපටියේ රාණි ඇරුනහම අනිත් හැම චරිතයක්ම අවශේෂ චරිත. </strong></em>
<em><strong>එහෙම කළේ, ඒක තමයි මේ චිත්‍රපටියට ගැලපෙන ආඛ්‍යානය කියලා හිතුන හින්දා. </strong></em>
<em><strong>(එහෙම නැතුව, ඇතැම් අය කියනවා වගේ චිත්‍රපටියක් කරන්න නිෂ්පාදකයෙක් හම්බුන හින්දාවත්, කල්පනා කරලා බලන්න වෙලා නැති හින්ද වත් නෙවෙයි ). </strong></em>
<em><strong>ඒ අවශේෂ චරිත රාණි වටේ pop-up වෙලා නැති වෙලා යනවා. ඒවා චරිත හැටියට වෙන වෙනම වැඩෙන්නේ නැහැ. </strong></em>
<em><strong>ඒ වගේ චරිතයක් තමන්ට පැවරෙන පුංචි රංග කාල සීමාව ඇතුළේ ගොඩනගා ගන්න එක නළුවෙකුගේ නිළියකගේ දක්ෂකමක්. </strong></em>
<em><strong>එහෙම එක වැදගත් චරිතයක් තමයි සජිත රඟපාන්නේ.''</strong></em>

<img class="aligncenter size-full wp-image-9786" src="https://monara.com/wp-content/uploads/2025/01/sajitha-1.png" alt="" width="666" height="586" />