හපුතලේ ප්‍රදේශයේදී වෑන් රථයක් අනතුරට ලක්වීමෙන් දෙදෙනෙකු මියගොස්  තවත් 12 දෙනෙකු තුවාල ලබා තිබෙනවා.

තුවාලකරුවන් හපුතලේ සහ දියතලාව රෝහල් වලට ඇතුළත් කර ඇති බවයි අප වාර්තාකරුවන් පැවසුවේ.

තුවාල ලැබූවන්ගෙන් 8 දෙනෙකුගේ තත්ත්වය බරපතල බව රෝහල් ආරංචි මාර්ග සඳහන් කළා.

අනතුරින් 10 හැවිරිදි දරුවෙකු පමණක් තුවාල නොලබා බේරී ඇති බවද වාර්තා වනවා.

රියදුරුට රථය පාලනය කර ගැනීමට නොහැකිව මාර්ගය අයිනේ ගලක හැපී මෙම අනතුර සිදුව ඇති බව වැඩිදුරටත් සඳහන්.