පවතින අයහපත් කාලගුණික තත්ත්වයත් සමග උල්හිටිය රත්කිඳ ජලාශය වාන් දොාරටු විවෘත කිරීම හේතුවෙන්, පහළ ගම්මානවල සුලු ගංවතුර තත්ත්වයක් ඇති වී
තිබෙන බව වාර්තා වනවා.

ඒ අනුව මහියංගණය ප්‍රාදේශීය ලේකම් කොට්ඨාසයට අයත් තෙල්දෙනියාය ග්‍රාම නිලධාරි වසමේ නිවාස 5ක් අඩි දෙකක් පමණ ජලයෙන් යටවී ඇති බව සඳහන්.

ඒ හේතුවෙන් අදාළ නිවාසවල පදිංචි පුද්ගලයන් 21 දෙනෙකු ඔවුන්ගේ ඥාති නිවෙස්වල රැඳවීමට පියවර ගෙන තිබෙනවා.

මේ අතර ජලාශයට පහළ නිරික්ෂණ කුළුණක රැඳී සිටි වනජීවි නිලධාරීන් දෙදෙනෙකු ද ජලයට කොටුව ඇති බවයි වාර්තා වන්නේ.

බදුල්ල දිස්ත්‍රික් ආපදා කළමණාකරන ඒකකය සඳහන් කළේ, ඔවුන් දෙදෙනා බේරා ගැනීම සඳහා ජලාශය භාර නිලධාරි, වනජිවි නිලධාරීන් හා ගිරාදුරුකෝට්ට පොලීසිය කටයුතු කරමින් සිටින බවයි.
<pre>බදුල්ල - පී එම් රේණුක</pre>