වැල්ලම්පිටිය පොලිස් බල ප්‍රදේශයේ විලේවත්ත රම්‍යා වීර මාවත අද උදෑසන එකොළහයි තිහට පමණක් ත්‍රිරෝද රථයකින් පැමිණි පුද්ගලයින් දෙදෙනෙකු මියගිය පුද්ගලයෙක් මහමග දමා ගොස් ඇත.

මෙම මියගිය පුද්ගලයා කඩවත ප්‍රදේශයේ පදිංචි 56 හැවිරිදි පුද්ගලයෙකි.

එක් පුද්ගලයකුත් ත්‍රිරෝද රථය පදවාගෙන පැමිණි අතර අනිත් පුද්ගලයා විසින් එම ශරීරය බිමට ඇද දමා ඇත.

අදාළ ස්ථානයේ යාබද වූ නිවෙස්වල හිමිකරුවන්ට ඔහුන් පවසා ඇත්තේ එම පුද්ගලයා අධික ලෙස මත්පැන් පානය කර ඇති බවය.

මෙම පුද්ගලයා මෙලෙස මහමග දමා යාමට හේතුව මෙතෙක් අනාවරණය වී නොමැති අතර ත්‍රිරෝද රථය රියදුරු සහ අනිත් පුද්ගලයා සොයා වැල්ලම්පිටි පොලිසිය විමර්ශනයක් ක්‍රියාත්මක කර ඇත.

<strong>චන්දන ලක්මාල්</strong>