10 වන පාර්ලිමේන්තුවේ නව කථානායකවරයා ලෙස ජාතික ජනබලවේගයේ පාර්ලිමේන්තු මන්ත්‍රී ජගත් වික්‍රමරත්න මහතා තේරී පත්ව තිබෙනවා.

හිටපු කථානායක අසෝක රන්වල මහතාගේ ඉල්ලා අස්වීමෙන් පසු කථානායක ධුරය පුරප්පාඩුව පැවතුණා.

ඒ අනුව එම ධුරය සඳහා අද (17) පැවැති පාර්ලිමේන්තු සභාවාරයේදී මෙලෙස වෛද්‍ය ජගත් වික්‍රමරත්න පත් වුණා.

ආණ්ඩු පක්ෂය නියෝජනය කරමින් අග්‍රාමාත්‍ය ආචාර්ය හරිනි අමරසූරිය මෙනෙවිය විසින් ඔහුව යෝජනා කරනු ලැබුවා.

එය ස්ථිර කළේ, සභා නායක බිමල් රත්නායක මහතා විසින්.

ඒ අනුව නව කථා නායක ධූරය සඳහා තේරී පත්වූ වෛද්‍ය ජගත් වික්‍රමරත්න මහතාට පාර්ලිමේන්තු මැති ඇමතිවරුන්  සුබ පැතුම් එක් කළා.