සඳුදා පස්වරුවේ කෙන්යානු ගම්මානයකට දැවැන්ත, රතු පැහති උණුසුම් වස්තුවක් කඩා වැටී තිබෙනවා.
කෙන්යා අභ්‍යවකාශ ඒජන්සිය නිවේදනයක් නිකුත් කරමින් කියා සිටියේ මෙම වස්තුව "අභ්‍යවකාශ වස්තුවක කැබැල්ලක්" නැතිනම් අභ්‍යවකාශ කුණු ලෙස හඳුනාගෙන ඇති බවයි.

කෙන්යාවේ මකුවේනි හි දකුණු ප්‍රාන්තයේ මුකුකු නම් දුරස්ථ ගම්මානයට පතිත වූ එම වස්තුව තමන් භාරයට ගත් බව කෙන්යානු අභ්‍යවකාශ ඒජන්සිය පවසා තිබෙනවා.

එය මීටර් 2.5 (අඩි 8 ක් පමණ) පළල සහ කිලෝග්‍රෑම් 500 (රාත්තල් 1,100 ක් පමණ) බරින් යුත් හඳුන්වන ලෝහමය වළල්ලක් බව සඳහන්.

මූලික තක්සේරු කිරීම්වලින් පෙනී යන්නේ එය රොකට්ටුවකින් වෙන් කිරීමේ වළල්ලක් බවත්, අභ්‍යවකාශ සුන්බුන් බොහෝ විට සාගරයට වැටෙන බව හෝ පෘථිවි වායුගෝලයට ඇතුළු වීමට පෙර දැවී යන බවත් ඔවුන් සඳහන් කර තිබෙනවා.