වයස අවුරුදු 14යි මාස 05 ක් වූ දැරියක් අපහරණය කොට දූෂණය කළ බව කියන ඇගේ 41 හැවිරිදි පෙම්වතා අත්අඩංගුවට ගැනීමට බදුරලිය පොලීසිය පරීක්ෂණ පවත්වනවා

බදුරලිය, බදුරුගලවත්තේ පදිංචි පියෙකු විසින් පොලීසියට කරන ලද පැමිණිල්ල අනුව මේ පිළිබඳ පරීක්ෂණ ආරම්භ කර තිබෙනවා.

ඉකුත් 25 වැනිදා දෙමාපියන් නිවසේ නොමැති අවස්ථාවක මිතුරෙකු සමග ත්‍රීරෝද රථයකින් පැමිණ ඇති මොහු දැරිය තෙබුවන ඩෝසර් වතුයායට කැඳවාගෙන ගොස් එහි රැඳී සිට රාත්‍රී කාලයේ දොඩම්ගොඩ ඩෝසර් වතුයාය අසල මිතුරෙකුගේ නිවසට කැඳවාගෙන ගොස් දූෂණය කර ඇතැයි පොලීසිය පවසනවා.

බදුරලිය පොලිස් ස්ථනාධිපති පොලිස් පරීක්ෂක දිල්රුක් කොළඹගේ මහතාගේ මෙහෙයවීම යටතේ මේ පිළිබඳව වැඩිදුර පරීක්ෂණ පැවැත්වෙනවා.