බූස්ස අධිආරක්ෂිත බන්ධනාගාරයේ නාන ස්ථානයේ හා සිර මැදිරිය පිටුපස තිබී ජංගම දුරකථනයක් සහ උපාංග කිහිපයක් පොලිස් විශේෂ කාර්ය බලකා නිලධාරීන් භාරයට ගෙන තිබෙනවා.

ඒ, විශේෂ කාර්ය බලකාය බූස්ස අධිආරක්ෂිත බන්ධනාගාර කඳවුරේ නිලධාරීන්ට පොලිස් විශේෂ කාර්යංශයෙන් ලද තොරතුරකට මත, බුස්ස අධිආරක්ෂිත බන්ධනාගාරයේ විශේෂ අංශයේ සිදුකළ සෝදිසි කිරීමක් අතරතුරදීයි.

එහි දී 'පොඩි ලැසි' යන රැඳවියා රඳවා සිටින සිර මැදිරිය පිටුපස තිබී ස්මාර්ට් ජංගම දුරකථනයක්, හැන්ඩ් ප්‍රී එකක් සමග ජංගම දුරකථන උපාංග කිහිපයක් සොයාගැනීමට විශේෂ කාර්ය බලකා නිළධාරීන් සමත්ව තිබෙනවා.

'පොඩි ලැසි' යන රැඳවියා විසින් නාන ස්ථානයේ කොන්ක්‍රිට් කොටස යට සුක්ෂම ලෙස සඟවා තිබියදී අදාළ ජංගම දුරකථනය සොයාගෙන ඇති බව සඳහන්.

එම භාණ්ඩ සම්බන්ධයෙන් වැඩිදුර විමර්ශන කටයුතු සඳහා බන්ධනාගාර පාලනාධිකාරිය වෙත භාර දී තිබෙනවා.

&nbsp;