කොළඹ කොටුව පැරණි පොලිස් මූලස්ථාන පරිශ්‍රයේ සවිකර තිබූ සීසීටීවී කැමරා 07ක් අතුරුදන්වීම සම්බන්ධයෙන් විමර්ශනයක් ආරම්භ කර තිබෙනවා.

මේ සම්බන්ධයෙන් පොලිස් මූලස්ථානය විසින් කොටුව පොලීසියට පැමිණිල්ලක්ද ඉදිරිපත් කර ඇති බව සඳහන්.

මේ වන විට පොලිස් මූලස්ථානය කොම්පඤ්ඤවීදියේ පැරණි ගුවන් හමුදා මූලස්ථානයේ ස්ථාපිත කර තිබෙනවා.

එම මුලස්ථානය පැරණි ස්ථානයෙන්, වර්තමාන ස්ථානයට ගෙන යාමෙන් අනතුරුවයි මෙම සීසීටීවී කැමරා හත අතුරුදහන් වී ඇත්තේ.

අතුරුදන් වූ සීසීටීවී කැමරාවල වටිනාකම මෙතෙක් ගණනය කර නැහැ.

සිද්ධිය සම්බන්ධයෙන්  වැඩිදුර විමර්ශන ක්‍රියාත්මකයි.