යතුරුපැදි සොරකම් කළ සැකකරුවන් සිව් දෙනෙකු තංගල්ල කොට්ඨාස අපරාධ විමර්ශන කාර්යංශය විසින් ඊයේ (26) අත්අඩංගුවට ගෙන තිබෙනවා.

ලද තොරතුරක් මත සිදු කළ වැටලීමකදී මෙම පිරිස් පොලිස් භාරයට ගෙන ඇති බව සඳහන්.

මෙම සැකකරුවන් 38, 39, 52 සහ 58 යන වයස්වල පසුවන අය බවයි පොලිසිය ප්‍රකාශ කළේ.

මොවුන් ගිංතොට, ගාල්ල, මාතර හා සුරියවැව ප්‍රදේශවල පදිංචිකරුවන් වනවා.

මොවුන් විසින් සොරකම් කරන ලද බව කියන යතුරුපැදි 09ක් ද පොලිස් භාරයට ගෙන ඇති බව සඳහන්.

සිද්ධිය සම්බන්ධයෙන් අම්බලන්තොට පොලිසිය විසින් වැඩිදුර විර්ශන ක්‍රියාත්මකයි.