අසභ්‍ය චිත්‍රපට සහ එවැනි දර්ශන ඇතුලත් වෙබ් අඩවි සහ සමාජ මාධ්‍ය වේදිකාවලට පිවිසීමේදී වයස් පරීක්ෂා කිරීමේ ශක්තිමත් ශිල්පීය ක්‍රම අනිවාර්‍යයෙන් හඳුන්වා දිය යුතු බවට බ්‍රිතාන්‍ය පනතක් සම්මත කර තිබෙනවා.

අසභ්‍ය දර්ශන ඇතුලත් සියලුම වෙබ් අඩවි, ජූලි මාසය වන විට තම පරිශීලකයින් සඳහා ඡායාරූප හැඳුනුම්පතක් ඉල්ලා සිටීම හෝ ක්‍රෙඩිට් කාඩ් චෙක්පත් ක්‍රියාත්මක කිරීම වැනි "ශක්තිමත්" පියවරක් අනුගමනය කළ යුතු බවයි එහි දැක්වෙන්නේ.

දිගු කලක් බලා සිටි මෙම මාර්ගෝපදේශය, මාර්ගගත ආරක්ෂණ පනත යටතේ සකස් කර තිබෙනවා.

එය ළමයින් අන්තර්ජාලය හරහා පහසුවෙන් කාමුක දර්ශන වෙත ප්‍රවේශ වීම වැළැක්වීමට අරමුණු කර ගත්තක්.

පර්යේෂණවලින් පෙනී යන්නේ එක්සත් රාජධානියේ යෞවනයන් ප්‍රථම වරට අන්තර්ජාලය හරහා අසභ්‍ය දර්ශන දකින සාමාන්‍ය වයස අවුරුදු 13 ක් බවයි.

බොහෝ දෙනෙක් ඊට බොහෝ කලකට පෙර අසභ්‍ය දර්ශන වෙත නිරාවරණයවන බව සඳහන්.

අසභ්‍ය දර්ශන සහ අනෙකුත් හානිකර මාධ්‍ය වෙත ඉඩ සලසන බොහෝ මාර්ගගත සේවාවන්, ළමයින් තම සේවාවන් වෙත ප්‍රවේශ වන බව නොසලකා හැර ඇති බව මෙම පනත හඳුන්වාදෙමින් බ්‍රිතාන්‍ය රජය පවසනවා.

ළමුන් මෙවැනි වෙබ් අඩවිවලට ප්‍රවේශ වීම වැළැක්වීම සඳහා වයස තහවුරු කිරීමේ ශක්තිමත් ක්‍රම අත්‍යවශ්‍ය බව බ්‍රිතාන්‍ය රජයේ අදහසයි.