2025 වසරේදී අතහැරීම ප්‍රගුණ කිරීමට උත්සහ කරන බව ජනප්‍රිය රංගන ශිල්පිනි යුරේණි නෞෂිකා පවසනවා.

ඇය මේ බව ප්‍රකාශ කළේ, පෞද්ගලික YouTube නාලිකාවක් සමඟ සම්මුඛ සාකච්ඡාවකට එක්වෙමින්.

<em><strong>“අපි හැමෝම කාලය සමග පරිණත වෙනකොට, මම මීට අවුරුදු දෙකක සිට වගේ විශ්වයට කියනවා මට දේවල් අතහරින්න උගන්නන්න කියලා.</strong></em>

<em><strong>2024 හුඟක් වැඩවලින් කාර්යය බහුලයි. ආර්ථිකය අතින් ශක්තිමත්වුනා තවත්. ඒ ගැන ගොඩක් සතුටුයි. නමුත් අර කියන්නේ මිනිස්සුන්ට ජීවිතේ හැමදේම දෙවියෝ දෙන්නෙ නැහැ. </strong></em>

<em><strong>එක පැත්තකින් මේ විදිහට උඩට උස්සනකොට අනිත් පැත්තෙන් වට්ටනවා. </strong></em><em><strong>Emotionally ගත්තොත් Emotionally Challenge වුණ අවුරුද්දක් 2024. </strong></em>

<em><strong>මම හැම තිස්සෙම හිතපු කාරණයක් තමයි Emotionally මනුස්සයෙක් වැටෙන කොට මං ගොඩක් අධ්‍යාත්මික පැත්තට බර කෙනෙක්.</strong></em>

<em><strong>ඉතිං මගේ පුහුණුවීම්වල මම ඉගෙන ගන්න දෙයක් තමයි අපි කරපු දේවල් කර්මය... අපි සංසාරේ මොනවා කරලා තියෙනවද දන්නෙ නැහැනේ... </strong></em>

<em><strong>හොඳ වගේම නරක කරලා ඇතිනේ. ඉතිං Emotionally Drained වෙනකොට මම හිතහදාගන්නේ මේ මගේ Cleansing මේ මගේ කර්මය මොකක් හරි මං කරපු දේවල් ගෙවිලා යන කාලය කියලා.</strong></em>

<em><strong>2024 මම දකින්නේ මගේ Career එක මගේ ආර්ථිකය ඉහළ නැංවෙනකොට ඒ හා සමානව මගේ අකුසල් ගෙවුනා කියලා. ඒක හොඳයි. </strong></em>

<em><strong>ඒ ඔක්කොමත් එක්ක තමා මම ටික ටික දේවල් 2025 අත අරින්න පුරුදු වෙනවා.  එතකොට ජීවිතේට ඇලී ගැලී නැතුව තව සැහැල්ලුවක් ජීවිතේට දැනෙනවා.”</strong></em>