අසිරිමත් නත්තල් උදාව සමරමින්  “ලෝකයට අලෝකයක්’’ යන්න තේමා කරගනිමින් මෙවර ගුවන් හමුදා නත්තල් කැරෝල් ගී ප්‍රසංගය සංවිධානය කර තිබුණා.

ඒ, ශ්‍රි ලංකා ගුවන් හමුදා සේවා වනිතා ඒකකයේ සභාපතිනි ඉනෝකා රාජපක්ෂ මැතිණියගේ මගපෙන්විමෙන්.

එය ආරක්ෂක අමාත්‍යාංශ සේවා වනිතා ඒකකයේ සභාපතිනි වෛද්‍ය රසිකා පෙරේරා මැතිණියගේ ප්‍රධානත්වයෙන් අරක්ෂක අමාත්‍යාංශයේ ලේකම් (විශ්‍රාමික) එයාර් වයිස් මාර්ෂල් සම්පත් තුයියකොන්ත මැතිතුමන් හා ගුවන් හමුදාධිපති එයාර් මාර්ෂල් උදේනි රාජපක්ෂ මැතිතුමන්ලාගේ  සහභාගිත්වයෙන් ගුවන් හමුදා රත්මලාන අත්තිඩිය ඊගල්ස් ලේක්සයිඩ් උත්සව ශාලාවේදී පැවැති බව සඳහන්.

ගුවන් හමුදා සංගිත කණ්ඩායම හා නර්ථන කාණ්ඩායම සමග එක්ව ගුවන් හමුදා සාමාඡීක සාමාඡිකාවන් හා ඔවුන්ගේ පවුල්වල දුවා දරුවන් විසින් මෙම ප්‍රසංගයේ ගීතිකා ගායනා ඉදිරිපත් කරනු ලැබුවා.

මෙම අවස්ථාව සදහා නාවික හමුදා හා සිවිල් ආරක්ෂක දෙපාර්තුෙමින්තු සේවා වනිතා ඒකකයේ සභාපති ගුවන් හමුදා අධ්‍යක්‍ෂක මණ්ඩලයේ නිළධාරින් මෙන්ම සෙසු නිළයන් හා පුවුල්වල සාමාඡීක සාමාඡිකවන් පිරිසක් ද සහභාගි වුණා.