චීන සමාගමක් වන <strong>DeepSeek</strong> විසින් නිර්මාණය කරන ලද AI බලයෙන් ක්‍රියාත්මක වන Chatbot වේදිකාවක් මේ වන විට අමෙරිකාව තුළ ප්‍රධානම මාතෘකාව බවට පත්ව තිබෙනවා.

එය පසුගිය 2023 ජූලි මාසයේදී දි ආරම්භ කළ සමාගමක් වූවත්, <strong>DeepSeek</strong> AI යෙදුම අමෙරිකාවට නිකුත් කර තිබුණේ පසුගිය 10 වනදායි.
මේ වන විට ඇපල් උපාංගවල වැඩිපුරම නොමිලේ බාගත කළ යෙදුම බවට එය පත්ව තිබීම විශේෂත්වයක්.

මෙම යෙදුමේ හදිසි ජනප්‍රියතාවය මෙන්ම අමෙරිකා එක්සත් ජනපදය පදනම් කරගත් වෙනත් AI සමාගම් හා සසඳන විට <strong>DeepSeek</strong> හි අඩු පිරිවැය හේතුවෙන් මූල්‍ය වෙළඳපොළවල් කඩා වැටී ඇති බව සඳහන්.
<strong>DeepSeek</strong> ට වඩාත්ම විශ්මයජනක හා ආකර්ෂණීය ඉදිරි ගමනක් ඇති බවයි අමෙරිකානු සිලිකන් නිම්න ව්‍යාපාර විශ්ලේශකයන් ප්‍රකාශ කර ඇත්තේ.

<strong>DeepSeek</strong> සමාගම පවසන්නේ එහි නවතම AI මාදිලි අමෙරිකා එක්සත් ජනපදයේ කෘතිම බුද්ධි කර්මාන්තයේ ප්‍රමුඛ මාදිලි සමඟ සමාන බවයි.
නමුත් <strong>ChatGPT</strong> වැනි AI මාදිලි නිර්මාණය කිරීමට වැය කළ පිරිවැයෙන් කොටසකක් පමණක් <strong>DeepSeek</strong> නිර්මාණයට වැයවීම විශේෂත්වයක්.

මෙම යෙදුම පිටුපස සිටින පර්යේෂකයන් පවසා ඇත්තේ එය ගොඩනැගීමට ඩොලර් මිලියන 6 ක් (£4.8) පමණක් වැය වූ බවයි.

එය අමෙරිකා එක්සත් ජනපදයේ AI සමාගම් විසින් වියදම් කරන ලද බිලියන ගණනට වඩා බෙහෙවින් අඩු අගයක් බවත් ඔවුන් සඳහන් කරනවා.

<strong>DeepSeek</strong> යනු ගිනිකොනදිග චීනයේ හැංෂෝ නගරයේ ආරම්භ කරන ලද චීන කෘතිම බුද්ධි සමාගමක් වන අතර, මේ වනවිට අමෙරිකානු කෘතිම බුද්ධි කර්මාන්තය උඩු යටිකුරු කිරීමට සමත්ව තිබෙනවා.

<img class="size-full wp-image-9987 aligncenter" src="https://monara.com/wp-content/uploads/2025/01/8f9b66f0-dd3b-11ef-a744-57904a50a04b.jpg.webp" alt="" width="1024" height="576" />

චීන සමාගමක් වන <strong>DeepSeek</strong> හි නැගීම ගැන සඳහන් කරමින්, අමෙරිකානු ජනාධිපති ඩොනල්ඩ් ට්‍රම්ප් එය හඳුන්වා ඇත්තේ, <strong>DeepSeek</strong>  යනු නිදා සිටින අමෙරිකානු තාක්ෂණ කර්මාන්තයට "අවදි කිරීමේ ඇමතුමක්" බවයි.
එහි ක්ෂණික නැග්ම , අමෙරිකානු කෘතිම බුද්ධි වෙළෙඳපොලේ දැවැන්තයින්ව කම්පනයට පත් කර තිබෙනවා

මේ වන විටත්, <strong>Nvidia </strong>වැනි ප්‍රධාන තාක්ෂණික සමාගම්වල කොටස් තියුණු ලෙස පහත වැටී ඇති අතර, එහි වෙළෙඳපොල වටිනාකමෙන් ඩොලර් බිලියන 500 (£400බි ) කට වඩා අහිමි වී ඇති බව සඳහන්.
R1 මාදිලිය එහි අමෙරිකානු ප්‍රතිවාදීන්ගේ පිරිවැයෙන් සුළු කොටසකට නිපදවා ඇති බවට <strong>DeepSeek</strong> කරන ප්‍රකාශය කර්මාන්තය කම්පනයට පත් කර තිබෙනවා.

මෙම චීන යෙදුම අමෙරිකාවේ AI ආධිපත්‍යයේ අනාගතය සහ එක්සත් ජනපද සමාගම් සැලසුම් කරන ආයෝජන ප්‍රමාණය පිළිබඳව ප්‍රශ්න මතු කරන බවයි අමෙරිකානු ජනපති ඩොනල්ඩ් ට්‍රම්ප් වැඩිදුරටත් පවසා ඇත්තේ.

&nbsp;