කුකුල් මස් මිල ගණන් සීඝ්‍රයෙන් ඉහළ යමින් තිබෙන බව පාරි‌භෝගික ජනතාව පවසනවා.

උත්සවය සමය ආරම්භ වීමත් සමඟ ඇතැම් පිරිස් අධික ලාභ ලැබීමේ අරමුණින් මිල ඉහළ දමා ඇති බවයි, ජාතික පාරිභෝගික පෙරමුණේ සභාපති අසේල සම්පත් මහතා සඳහන් කළේ.

පසුගිය දිනවල පණ සහිත කුකුලන්ගේ මිල ගණන් වැඩි කිරීමට ගොවිපළහිමියන් කටයුතු කර තිබෙනවා.

ඒ අනුව මේ වනවිට කුකුල් මස් කිලෝවක මිල රුපියල් 1500කට ආසන්නවී ඇති බවයි අසේල සම්පත් පෙන්වා දෙන්නේ.

මේ සම්බන්ධයෙන් ඔහු අද පෙරවරුවේ විශේෂ මාධ්‍ය හමුවක් ද කැඳවා කරුණු පැහැදිලි කිරීමට නියමිතයි.